ΚΑΝΟΝΙΣΜΟΣ (ΕΟΚ) αριθ. 1381/93 ΤΗΣ ΕΠΙΤΡΟΠΗΣ της 4ης Ιουνίου 1993 περί λεπτομερών κανόνων για την εφαρμογή του συμπληρωματικού μηχανισμού κατά τις συναλλαγές, στις εισαγωγές στην Πορτογαλία, νωπών οπωροκηπευτικών και περί τροποποιήσεως της εφαρμογής ορισμένων κανονισμών που αφορούν το συμπληρωματικό μηχανισμό, κατά τις συναλλαγές για τα μεταποιημένα προϊόντα με βάση τα οπωροκηπευτικά και τα ζωντανά φυτά και προϊόντα ανθοκομίας, καθώς και τον αντισταθμιστικό μηχανισμό που εφαρμόζεται κατά την εισαγωγή οπωροκηπευτικών, καταγωγής Πορτογαλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3651/90 του Συμβουλίου της 11ης Δεκεμβρίου 1990 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών μεταξύ της Πορτογαλίας και των άλλων κρατών μελών (1), όπως τροποποιήθηκε από τον κανονισμό (ΕΟΚ) αριθ. 745/93 (2), και ιδίως στο άρθρο 8,

Εκτιμώντας:

ότι με τον κανονισμό (ΕΟΚ) αριθ. 742/93 του Συμβουλίου (3), έχει καταργηθεί ο αντισταθμιστικός μηχανισμός για τα οπωροκηπευτικά κατά τις συναλλαγές μεταξύ της Πορτογαλίας και των άλλων κρατών μελών-

ότι ο κανονισμός (ΕΟΚ) αριθ. 574/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (5), καθορίζει τους λεπτομερείς κανόνες εφαρμογής του συμπληρωματικού μηχανισμού κατά τις συναλλαγές που προβλέπεται στον κανονισμό (ΕΟΚ) αριθ. 569/86 του Συμβουλίου (6)- ότι οι εν λόγω κανόνες καλύπτουν διάφορες καταστάσεις, συμπεριλαμβανομένων εκείνων τις οποίες αφορά ο κανονισμός (ΕΟΚ) αριθ. 3651/90- ότι, ως εκ τούτου, για την εφαρμογή του κανονισμού (ΕΟΚ) αριθ. 3651/90 μπορεί να χρησιμοποιηθεί ο κανονισμός (ΕΟΚ) αριθ. 574/86 με την επιφύλαξη ορισμένων τροποποιήσεων-

ότι, με τον κανονισμό (ΕΟΚ) αριθ. 743/93 του Συμβουλίου (7), έχει περιοριστεί σημαντικά, όσον αφορά τα οπωροκηπευτικά, το πεδίο εφαρμογής του συμπληρωματικού μηχανισμού που εφαρμόζεται κατά τις συναλλαγές μεταξύ της Πορτογαλίας και των άλλων κρατών μελών- ότι, σύμφωνα με τον παρόντα κανονισμό, δεν είναι δυνατό να εφαρμόζεται πλέον ο συμπληρωματικός μηχανισμός κατά τις συναλλαγές για τα μεταποιημένα προϊόντα με βάση τα οπωροκηπευτικά, όπως προβλέπεται στον κανονισμό (ΕΟΚ) αριθ. 641/86 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 3836/92 (9)-

ότι έχει καταργηθεί ο αντισταθμιστικός μηχανισμός που εφαρμόζεται κατά την εισαγωγή οπωροκηπευτικών, καταγωγής Πορτογαλίας- ότι δεν είναι πλέον δυνατόν να εφαρμόζεται ο κανονισμός (ΕΟΚ) αριθ. 3820/90 της Επιτροπής της 19ης Δεκεμβρίου 1990 για λεπτομέρειες εφαρμογής του μηχανισμού αντισταθμίσεως κατά την εισαγωγή οπωροκηπευτικών προελεύσεως Ισπανίας και Πορτογαλίας (10)- ότι, επίσης, δεν είναι δυνατόν να εφαρμόζονται πλέον οι κοινοτικές τιμές προσφοράς που έχουν ήδη καθοριστεί-

ότι έχει επίσης καταργηθεί ο αντισταθμιστικός μηχανισμός που εφαρμόζεται κατά την εισαγωγή ζωντανών φυτών και προϊόντων ανθοκομίας-

ότι, για λόγους νομικής ασφάλειας, είναι σκόπιμο να δοθεί ο πλήρης κατάλογος των κανονισμών, οι οποίοι, λόγω των αποφάσεων που ελήφθησαν από το Συμβούλιο στις 17 Μαρτίου 1993, απώλεσαν τη νομική τους βάση και, ως εκ τούτου, δεν πρέπει πλέον να εφαρμόζονται-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών, Μεταποιημένων Προϊόντων με βάση τα Οπωροκηπευτικά και Ζώντων Φυτών και Προϊόντων Ανθοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο κανονισμός (ΕΟΚ) αριθ. 574/86 εφαρμόζεται, τηρουμένων των αναλογιών για το συμπληρωματικό μηχανισμό κατά τις συναλλαγές, ο οποίος προβλέπεται στον κανονισμό (ΕΟΚ) αριθ. 3651/90, με την επιφύλαξη της παραγράφου 2 του παρόντος άρθρου.

2. Για τους σκοπούς της εφαρμογής του κανονισμού (ΕΟΚ) αριθ. 3651/90 και του άρθρου 7 του κανονισμού (ΕΟΚ) αριθ. 574/86, θεωρείται ως δήλωση εισόδου για κατανάλωση στην Πορτογαλία το αντίγραφο αριθ. 4 του εγγράφου εσωτερικής κοινοτικής διαμετακόμισης, το οποίο φέρει τη σφραγίδα του τελωνείου προορισμού και χρησιμοποιείται σύμφωνα με τις διατάξεις του άρθρου 3 παράγραφος 3 στοιχείο β) του κανονισμού (ΕΟΚ) αριθ. 2726/90 του Συμβουλίου (11).

Η διάταξη του πρώτου εδαφίου δεν αποκλείει τη χρησιμοποίηση απλουστευμένων διαδικασιών κοινοτικής διαμετακόμισης. Εντούτοις, δεν είναι δυνατόν να αποτελούν βάση για ελέγχους στα σύνορα.

Άρθρο 2

Οι Κανονισμοί:

- (ΕΟΚ) αριθ. 641/86 της Επιτροπής της 28ης Φεβρουαρίου 1986 σχετικά με τον κανονισμό των λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του τομέα μεταποιημένων προϊόντων με βάση τα οπωροκηπευτικά που εισάγονται στην Πορτογαλία που αναφέρονται στο παράρτημα XXII της πράξης προσχώρησης,

- (ΕΟΚ) αριθ. 643/86 της Επιτροπής της 28ης Φεβρουαρίου 1986 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές για τα προϊόντα του τομέα των ζωντανών φυτών και της ανθοκομίας που αναφέρονται στο παράρτημα XXII της πράξης προσχώρησης (12),

- (ΕΟΚ) αριθ. 3820/90 της Επιτροπής της 19ης Δεκεμβρίου 1990 για λεπτομέρειες εφαρμογής του μηχανισμού αντισταθμίσεως κατά την εισαγωγή των οπωροκηπευτικών προελεύσεως Ισπανίας και Πορτογαλίας,

- (ΕΟΚ) αριθ. 1412/92 της Επιτροπής της 27ης Μαΐου 1992 για τον καθορισμό, για την περίοδο 1992/93, των κοινοτικών τιμών προσφοράς λεμονιών που εφαρμόζονται έναντι της Ισπανίας και της Πορτογαλίας (13),

- (ΕΟΚ) αριθ. 1676/92 της Επιτροπής της 29ης Ιουνίου 1992 για τον καθορισμό, για την περίοδο 1992/93, των κοινοτικών τιμών προσφοράς μήλων που εφαρμόζονται έναντι της Ισπανίας και της Πορτογαλίας (14),

- (ΕΟΚ) αριθ. 1677/92 της Επιτροπής της 29ης Ιουνίου 1992 για τον καθορισμό, για την περίοδο 1992/93, των κοινοτικών τιμών προσφοράς αχλαδιών που εφαρμόζονται έναντι της Ισπανίας και της Πορτογαλίας (15),

- (ΕΟΚ) αριθ. 3139/92 της Επιτροπής της 29ης Οκτωβρίου 1992 για τον καθορισμό, για την περίοδο εμπορίας 1992/93, των κοινοτικών τιμών προσφοράς για τις αγκινάρες που εφαρμόζονται έναντι της Ισπανίας και της Πορτογαλίας (16),

- (ΕΟΚ) αριθ. 3141/92 της Επιτροπής της 29ης Οκτωβρίου 1992 για τον καθορισμό, για την περίοδο εμπορίας 1992/93, των κοινοτικών τιμών προσφοράς για τα κεφαλωτά μαρούλια που εφαρμόζονται έναντι της Ισπανίας και της Πορτογαλίας (17),

- (ΕΟΚ) αριθ. 3403/92 της Επιτροπής της 26ης Νοεμβρίου 1992 για τον καθορισμό, για την περίοδο 1992/93, της κοινοτικής τιμής προσφοράς για τα πορτοκάλια, που εφαρμόζεται έναντι της Ισπανίας και της Πορτογαλίας (18), και

- (ΕΟΚ) αριθ. 289/93 της Επιτροπής της 9ης Φεβρουαρίου 1993 για τον καθορισμό, για την περίοδο 1993, των κοινοτικών τιμών προσφοράς αγγουριών που εφαρμόζονται έναντι της Πορτογαλίας (19),

παύουν να εφαρμόζονται.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Απριλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 362 της 27. 12. 1990, σ. 24.

(2) ΕΕ αριθ. L 77 της 31. 3. 1993, σ. 12.

(3) ΕΕ αριθ. L 77 της 31. 3. 1993, σ. 8.

(4) ΕΕ αριθ. L 57 της 1. 3. 1986, σ. 1.

(5) ΕΕ αριθ. L 293 της 27. 10. 1988, σ. 7.

(6) ΕΕ αριθ. L 55 της 1. 3. 1986, σ. 106.

(7) ΕΕ αριθ. L 77 της 31. 3. 1993, σ. 9.

(8) ΕΕ αριθ. L 60 της 1. 3. 1986, σ. 34.

(9) ΕΕ αριθ. L 387 της 31. 12. 1992, σ. 62.

(10) ΕΕ αριθ. L 366 της 29. 12. 1990, σ. 43.

(11) ΕΕ αριθ. L 262 της 26. 9. 1990, σ. 1.

(12) ΕΕ αριθ. L 60 της 1. 3. 1986, σ. 39.

(13) ΕΕ αριθ. L 146 της 28. 5. 1992, σ. 69.

(14) ΕΕ αριθ. L 176 της 30. 6. 1992, σ. 11.

(15) ΕΕ αριθ. L 176 της 30. 6. 1992, σ. 13.

(16) ΕΕ αριθ. L 313 της 30. 10. 1992, σ. 31.

(17) ΕΕ αριθ. L 313 της 30. 10. 1992, σ. 35.

(18) ΕΕ αριθ. L 346 της 27. 11. 1992, σ. 23.

(19) ΕΕ αριθ. L 34 της 10. 2. 1993, σ. 11.